ÅRSBERETNING FRA KOMMISSIONEN TIL RÅDET OG EUROPA-PARLAMENTET om resultaterne af de flerårige udviklingsprogrammer for fiskerflåden ved udgangen af 2000

INDHOLDSFORTEGNELSE

Resumé

Indledning

Måling af kapacitet og indsats

Fartøjsfortegnelse

Samlede resultater

Resultater i de enkelte medlemsstater

Belgien

Tyskland

Danmark

Spanien

Frankrig

Grækenland

Irland

Italien

Nederlandene

Portugal

Det Forenede Kongerige

Sverige

Finland

Konklusion

Resumé

Denne meddelelse vedrører beretningen til Rådet og Europa-Parlamentet om resultaterne af det flerårige udviklingsprogram (FUP IV) for fiskerflåden. Beretningen udarbejdes hvert år efter bestemmelserne i artikel 5 i Rådets forordning (EF) nr. 2792/1999.

Med disse årsberetninger tilstræber man åbenhed i gennemførelsen af FUP IV, som opstiller de flådekapacitets- og fiskeriindsatsmål, der gradvis skal nås i perioden 1.1.1997 - 31.12.2001. I dette års beretning redegøres der for, hvilke resultater man har nået ved udgangen af 2000.

Beretningen giver et overblik over udviklingen i flådernes tonnage og maskineffekt sammenholdt med delmålene og de endelige mål i FUP IV og er baseret på data fra EU's fortegnelse over fiskerfartøjer og de rapporter, som de nationale myndigheder har indsendt. Beretningen bygger således udelukkende på faktuelle data.

I de første fire år af FUP IV blev EU-flåden reduceret med 49 983 BT og 459 866 kW, hvilket svarer til en reduktion af flådekapaciteten på omkring henholdsvis 2,5% og 5,9%. Pr. 1. januar 2001 var EU-flåden allerede omkring 17% under tonnageslutmålene i FUP IV og 12% under effektslutmålene.

Det der meget forskelligt fra medlemsstat til medlemsstat, i hvilket omfang de flerårige udviklingsprogrammer er blevet overholdt. Belgien, Danmark, Spanien, Portugal og Finland har nået deres mål for alle fartøjskategorier i deres flåde. Tyskland, Grækenland, Irland og Sverige har nået deres samlede mål, men må skære yderligere ned i én eller flere fartøjskategorier. Frankrig, Italien og Nederlandene har endnu ikke nået de samlede mål i deres flerårige udviklingsprogrammer. Ifølge dataene i fartøjsfortegnelsen har Det Forenede Kongerige nået dets samlede mål for maskineffekt, men ikke for tonnage. Ifølge rapporten fra Det Forenede Kongerige har man nået tonnagemålene justeret for virkningen af flådeommålingen til BT.

Indledning

I de flerårige udviklingsprogrammer (FUP'er) er der for hver medlemsstat fastsat en række mål for reduktion af fiskerflådens størrelse for at få bragt fiskeriindsatsen i overensstemmelse med de disponible ressourcer. I fjerde generation af FUP'erne, der blev vedtaget i december 1997 [1], blev der fastsat mål for perioden 1997-2001.

[1] Kommissionens beslutninger 98/119/EF til 98/131/EF (EFT L 39 af 12.2.1998, s. 1-84).

Efter artikel 5 i Rådets forordning (EF) nr. 2792/1999 [2] vedrørende Det Finansielle Instrument til Udvikling af Fiskeriet skal medlemsstaterne inden 1. maj hvert år forelægge Kommissionen en rapport om, hvor langt deres flåder er nået ved udgangen af det foregående år med hensyn til at opfylde FUP-målene. På grundlag af rapporterne udarbejder Kommissionen sin egen beretning, som skal forelægges for Rådet og Europa-Parlamentet senest tre måneder efter 1. maj-fristen.

[2] EFT L 337 af 30.12.1999, s. 10.

Denne beretning er den tredje beretning om resultaterne af fjerde generation af programmerne (FUP IV) [3].

[3] KOM(1999) 175 endelig og KOM(2000) 738 endelig.

Måling af kapacitet og indsats

I forbindelse med FUP'erne defineres et fartøjs kapacitet som dets tonnage i bruttotons (BT) og maskineffekt i kW. Fiskeriindsatsen defineres som produktet af kapaciteten og antallet af havdage. Indsatsen måles derfor på to måder, nemlig dels i BT-dage, dels i kW-dage.

Ommåling af tonnage

Tonnagemålene blev i FUP III (1992-1996) udtrykt i bruttoregistertons (BRT), selv om næsten alle medlemsstaterne anvendte flere forskellige måder at måle tonnagen på, idet nogle fartøjer måltes i BRT, andre i BT og atter andre i nationalt definerede tonnageenheder.

For at harmonisere målingen af tonnage udstedtes Rådets forordning (EF) nr. 3259/94 [4] og Kommissionens beslutning 95/84/EF [5], hvori det fastsættes, at alle fiskerfartøjer skal måles i BT. De forenkler også definitionen af BT for fartøjer med en længde overalt på under 15 m, og der opstilles en formel til skønsmæssig ansættelse af BT for fartøjer af en længde på mellem 15 og 24 m, indtil hele flåden er ommålt.

[4] EFT L 339 af 29.12.1994, s. 11.

[5] EFT L 67 af 25.3.1995, s. 33.

Tonnagemålene skulle efter aftale med medlemsstaterne omregnes til BT, da FUP IV blev vedtaget. Men nogle medlemsstater var ikke nået ret langt med at ommåle deres flåde på vedtagelsesdatoen, så selv om målene egentlig skulle opgøres i BT, blev de fortsat opgjort i en blanding af BT, anslået BT, BRT og nationale enheder.

Medlemsstaterne skal senest ved udgangen af 2003 have afsluttet ommålingen af deres flåder i BT. Efterhånden som ommålingen skrider frem, erstattes den anslåede BT af faktiske værdier i flådefortegnelsen. Dette kan ikke undgå at ændre sammenligneligheden mellem status og de opstillede tonnagemål. I princippet skulle tonnagemålene beregnes på ny hver gang et fartøj ommåles. Af praktiske årsager vil målene dog først blive revideret formelt ved FUP IV-periodens udløb. Indtil da vil der altid være en vis grad af usikkerhed, når flådesituationen sammenholdes med tonnagemålene.

Kumulerede fiskeriindsatsmål

For de medlemsstater, hvor man har valgt at opfylde målene ved at reducere aktiviteten i stedet for kapaciteten, fremgår de kumulerede fiskeriindsatsmål af denne beretning. I FUP-beslutningerne offentliggjort i De Europæiske Fællesskabers Tidende angives kun indsatsmålene ved periodens begyndelse og slutning. De anvendes til at beregne de kumulative mål som følger. De kumulerede indsatsmål er de samme, uanset om kapaciteten eller aktiviteten reduceres i programperioden, og derfor tegnedes en kurve, som angiver den gradvise kapacitetsnedsættelse, der kræves i perioden 1.1.1996 - 31.12.2001 for at nå delmålene, udtrykt i 'ren' kapacitet. Området under kurven blev derefter multipliceret med aktivitetens startniveau (udtrykt i dage pr. år), hvorved man får den kumulerede fiskeriindsats i perioden.

Fartøjsfortegnelse

De flerårige udviklingsprogrammer overvåges ved hjælp af indberetninger til EU's fortegnelse over fiskerfartøjer. Fortegnelsen er et register over EU's i alt ca. 100 000 erhvervshavfiskerfartøjers fysiske data, hvoraf det også fremgår, hvilken FUP-kategori fartøjet falder ind under, og hvilke redskaber det er udstyret med. Fortegnelsen skal fungere som referenceregister med data for flåden vedrørende alle aspekter af den fælles fiskeripolitik.

I tidligere beretninger om FUP-resultaterne kunne der undertiden være stor forskel på oplysningerne i fartøjsfortegnelsen og de oplysninger, medlemsstaterne indsendte i deres årlige rapporter. Disse uoverensstemmelser skyldtes bl.a., at medlemsstaternes indberetninger blev kontrolleret for fejl, inden de blev indlæst i databasen. Afviste eller mistænkelige indberetninger blev returneret, så medlemsstaten kunne rette eller kontrollere dem. Det var tanken hermed at sikre, at fortegnelsen var pålidelig, men det medførte i praksis ofte uoverensstemmelse mellem oplysningerne i medlemsstaternes og EU's fartøjsfortegnelser.

Denne fremgangsmåde er nu blevet ændret. Medlemsstaterne skal ikke længere sende indberetningerne til behandling hos Generaldirektoratet for Fiskeri, idet de nu har direkte adgang til deres egne data i EU's fartøjsfortegnelse via internettet ved hjælp af programmet FRONT ("Fleet Register on the Net"). Dermed kan de nationale myndigheder straks foretage de fornødne rettelser, hvis dataene i EU's fartøjsfortegnelse begynder at afvige fra dataene i medlemsstatens egen database. Det er grunden til, at kapacitetstallene i denne beretning er baseret på oplysningerne i EU's fartøjsfortegnelse.

Der er dog fortsat flere steder i fartøjsfortegnelsen, hvor der er manglende konsistens i oplysningerne. Det vigtigste eksempel herpå er, at der er nogle fartøjer, der ikke har en gyldig FUP-fartøjskategorikode. I skemaerne nedenfor er disse fartøjer medtaget som "uklassificerede fartøjer". Kommissionens tjenestegrene søger sammen med de pågældende medlemsstater at få dette forhold bragt i orden.

Samlede resultater

Skemaet Samlet EU-flåde pr. medlemsstat viser den procentvise ændring i tonnage og effekt i perioden 1. januar 1997 - 31. december 2000. Med hensyn til tonnagen skal det dog bemærkes, at den faktiske procentvise ændring måske er større end anført som følge af den løbende ommåling af fartøjerne til BT i perioden.

Asterisken i tonnageoverskriften (BT*) indikerer, at de samlede tal er en blanding af BT- og BRT-værdier. Ved beregningen af det samlede tal har man taget BT-værdien først, hvad enten der en tale om en målt værdi eller en anslået værdi. Hvor der ikke findes nogen BT, har man anvendt BRT-værdien.

a) Overensstemmelse med kapacitetsmålet

Nedenstående skema giver en oversigt over udviklingen i den samlede EU-flåde siden starten af FUP IV. De medlemsstater, der er angivet med gråt, har valgt at nå målene for én eller flere af deres fartøjskategorier ved at justere både aktivitet og kapacitet. Overensstemmelsen med de indsatsmål, der er opstillet for disse kategorier, behandles i punkt b).

Siden den 1. januar 1997 er flåden blevet reduceret med ca. 2,5% i tonnage og 5,9 % i effekt. EU-flåden ligger allerede under de kapacitetsmål, der efter planen skal være nået den 31. december 2001.

Den samlede EU-flåde pr. medlemsstat

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

Fartøjerne hjemmehørende i de franske oversøiske departementer (svarende til ca. 17 000 BT) er ikke medregnet i dette skema, fordi de tal, der skal anvendes til at gøre status over denne del af den franske fiskerflåde pr. 1. januar 1997, ikke foreligger.

Oversigt over overensstemmelse med kapacitetsmål for de enkelte kategorier

>TABELPOSITION>

b) Overensstemmelse med indsatsmål

Seks af medlemsstaterne har valgt at gennemføre FUP IV-målene ved at justere såvel aktivitet som kapacitet i én eller flere flådekategorier. For at gøre det måtte medlemsstaterne definere én eller flere fiskerityper i hver af de pågældende kategorier. Herefter blev der opstillet fiskeriindsatsmål for hver af disse typer. Der skal redegøres for hele den fiskeriindsats, som fartøjerne i kategorien udøver; der må ikke være nogen fiskeriindsats i en kategori, som ikke kan henføres til de definerede fiskerityper.

I modsætning til kapacitet kan man ikke måle fiskeriindsats på et bestemt tidspunkt. Indsatsmålene kumuleres derfor i programperioden. Nedenstående skema viser indsatsen inden for hver enkelt fiskeritype for perioden 1. januar 1997 - 31. december 2000 sammenholdt med de kumulerede indsatsmål for udgangen af 2000. De sidste to spalter i skemaet viser, i hvilket omfang målene er nået. Tal med fed skrift angiver, at målene er overskredet.

Overensstemmelse med indsatsmål

>TABELPOSITION>

i 000BT-dage og 000 kW-dage

Tal med fed skrift angiver, at målene ikke er nået.

Resultater i de enkelte medlemsstater

Nedenstående skemaer og grafer giver en oversigt over resultaterne af FUP IV ved udgangen af 2000 i de enkelte medlemsstater.

Skemaet i punkt a), "Status for fiskerflåden", viser kapacitetsdelmålene indtil udgangen af 2000 sammenholdt med status for fiskerflåden ifølge fartøjsfortegnelsen på samme tidspunkt.

De to diagrammer i punkt b), "Udvikling i fiskerflåden", viser udviklingen i den samlede kapacitet for flåden i hver medlemsstat siden starten af FUP IV.

Skemaet i punkt c), "Fiskeriindsats", viser fiskeriindsatsen i de forskellige kategorier. Oplysningerne i dette skema er taget fra medlemsstaternes rapporter. Hvis der er fastlagt fiskerityper inden for kategorierne (de grå linjer F1, F2 osv.), angives FUP IV-beslutningens mål for fiskeriindsatsen i kategorien, idet begrænsninger i aktiviteten medvirker til at nå målene.

Endelig viser skemaet i punkt d), "Samlet fiskeriindsats", de kumulerede fiskeriindsatsdelmål for de forskellige kategorier og fiskerityper, hvor målene er udtrykt som fiskeriindsats. Diagrammerne efter dette skema sammenholder den samlede fiskeriindsats, som medlemsstaterne har indberettet (de hvide søjler), med de kumulerede indsatsdelmål i FUP IV (de grå søjler).

Belgien

Under drøftelserne forud for udarbejdelsen af FUP IV fremlagde Belgien økonomiske argumenter for at opretholde målene for landets flåde på det niveau, der var fastlagt i det midlertidige flerårige udviklingsprogram fra 1992. Kommissionen var enig i, at disse mål repræsenterede den belgiske flådes minimale bæredygtige kapacitet. Målene i FUP IV er derfor at stabilisere kapaciteten på dette niveau.

a) Status for fiskerflåden

>TABELPOSITION>

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

Der er ikke indsendt data for fiskeriindsats.

Tyskland

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

Tyskland har indført ordninger for begrænsning af fiskeriindsatsen i to fartøjskategorier, nemlig bomtrawlere i Nordsøen (4C4) og pelagiske trawlere (4C6). Tyskland regulerer fiskeriindsatsen i disse to kategorier ved at tildele havdage til individuelle fartøjer, når der er tale om bomtrawlere, og ved for pelagiske trawlere at begrænse den samlede fiskeriindsats. Kommissionens tjenestegrene har dog anmodet om at få tilsendt en række nærmere oplysninger om beregning af det reelle antal havdage, især fordi man tilsyneladende har fratrukket den tid, der er brugt på at fiske efter arter, som ikke er anført i bilag I til Rådets beslutning 97/413/EF.

>TABELPOSITION>

i 000BT-dage og 000 kW-dage

d) Kumulerede fiskeriindsatsmål

>TABELPOSITION>

i 000BT-dage og 000 kW-dage

4C4 Bomtrawlere

>TABELPOSITION>

4C6 Pelagiske trawlere

>TABELPOSITION>

Danmark

a) Status for fiskerflåden

>TABELPOSITION>

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

Der er indsendt data for den samlede fiskeriindsats, men tallene er ikke opdelt på de enkelte fartøjskategorier.

Spanien

a) Status for fiskerflåden

>TABELPOSITION>

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

Frankrig

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

Det er sandsynligt, at overkapaciteten i tonnage, som dataene i fartøjsfortegnelsen viser for kategori 4F2 (trawlere 0-30 m), 4F9 (notfartøjer, Middelhavet) og 4FB (notfartøjer, internationalt farvand), forsvinder, når målene justeres for at tage hensyn til virkningen af ommålingen.

Der er for mange kategoriers vedkommende betydeligt tonnageforskelle mellem status på baggrund af dataene i fartøjsfortegnelsen og status som meddelt af Frankrig i den årlige rapport; Dette kan skyldes, at den samlede BT*-tonnage i fartøjsfortegnelsen som beskrevet ovenfor er en blanding af BT- og BRT-værdier.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

Frankrig har valgt at begrænse fiskeriindsatsen i fire flådekategorier, men Kommissionen tager visse forbehold over for, hvor effektive visse af bestemmelserne er i de ordninger, der er indført for at begrænse fiskeriindsatsen, især forbudet mod weekendfiskeri for kategori 4F8.

>TABELPOSITION>

i 000 BT-dage og 000 kW-dage

d) Kumulerede fiskeriindsatsmål

>TABELPOSITION>

i 000 BT-dage og 000 kW-dage

4F3 Trawlere > 30 meter

>TABELPOSITION>

4F6 Pelagiske trawlere > 50 meter

>TABELPOSITION>

4F8 Middelhavstrawlere

>TABELPOSITION>

4F9 Not- og vodfartøjer i Middelhavet: Fiskeritype F1: Tun

>TABELPOSITION>

4F9 Not- og vodfartøjer i Middelhavet: Fiskeritype F2: Små pelagiske arter

>TABELPOSITION>

Grækenland

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

Irland

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

NB: Målene for kategori 4G1 blev opjusteret ved begyndelsen af FUP IV for at tage højde for tidligere uregistrerede fartøjers kapacitet. Registreringen af disse fartøjer er endnu ikke afsluttet, idet man stadig mangler at behandle ca. 400 af de i alt ca. 1 000 ansøgninger. Kapaciteten i denne kategori er derfor sat for lavt i skemaet. For kategori 4G2 (Pelagiske trawlere) har de irske myndigheder indberettet 22 804 BT og 41 520 kW ved udgangen af 2000.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

d) Kumulerede fiskeriindsatsmål

>TABELPOSITION>

i 000 BT-dage og 000 kW-dage

4G2 Pelagiske trawlere

>TABELPOSITION>

4G3 Bomtrawlere

>TABELPOSITION>

Italien

I FUP IV-beslutningen for Italien anførtes det i en fodnote til målskemaet, at tallene ville blive justeret på baggrund af de konklusioner, man nåede frem til i en arbejdsgruppe, som Kommissionen og de italienske myndigheder havde nedsat for at gennemgå dataene for den italienske fiskerflåde, der på vedtagelsestidspunktet blev betragtet som upålidelige.

Ud fra arbejdsgruppens resultater blev det italienske FUP ændret ved beslutning 2000/279/EF [6] af 30. marts 2000. Selv om de reviderede tal ganske vist giver et meget mere nøjagtigt billede af den italienske flåde, skal det dog bemærkes, at det er tanken at foretage yderligere revisioner.

[6] EFT L 90 af 12.4.2000, s. 12.

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

I den årsrapporten erklærer Italien, at de ligger inden for deres samlede tonnagemål, men uden for deres samlede effektmål. Der er i nedenstående skema for visse kategoriers vedkommende meget store uoverensstemmelser mellem dataene i fartøjsfortegnelsen og de data, Italien har indsendt. Dette kan skyldes, at en række fartøjer endnu ikke er indplaceret i den rette kategori i EU's fartøjsfortegnelse, idet der kun er en forskel på 13 fartøjer mellem det antal, som Italien har opgivet, og det antal, der er anført i fartøjsfortegnelsen.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

Nederlandene

a) Status for fiskerflåden

På tidspunktet for udarbejdelsen af denne beretning havde de nederlandske myndigheder endnu ikke indsendt deres årsrapport om gennemførelsen af FUP IV, ligesom de heller ikke havde ajourført oplysningerne i fartøjsfortegnelsen efter den nye klassifikation af deres fiskerflåde. Oplysningerne i nedenstående skema giver derfor ikke nøjagtigt billede af situationen for den nederlandske fiskerflåde pr. fartøjskategori. Det fremgår navnligt at skemaet, at der endnu ikke er blevet indplaceret fartøjer i de nye fartøjskategorier 4J6 og 4J7.

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

d) Kumulerede fiskeriindsatsmål

>TABELPOSITION>

i 000 BT-dage og 000 kW-dage

4J2 Pelagiske trawlere

>TABELPOSITION>

4J3 Kuttere > 221 kW

>TABELPOSITION>

4J4 Eurokuttere < 221 kW

>TABELPOSITION>

Portugal

a) Status for fiskerflåden

>TABELPOSITION>

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

Det Forenede Kongerige

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

Kategorien 4N5 (line- og garnfartøjer) opfylder sandsynligvis tonnagemålet, når dette er justeret for at tage højde for virkningen af ommålingen. For kategori 4N6 (skaldyr, faststående redskaber) og 4N2 (pelagiske trawlere og notfartøjer) er der væsentlige forskelle mellem situationen som anført af Det Forenede Kongerige i årsrapporten og situationen, som den fremgår af fartøjsfortegnelsen. Forskellene kan delvis skyldes de fartøjer i fartøjsfortegnelsen, der ikke er indplaceret i nogen FUP IV-kategori. De fleste af disse 917 uklassificerde fartøjer indgår ifølge de britiske myndigheder ikke længere i flåden, idet de samlede antal aktive fartøjer, der er anmeldt i årsrapporten, er meget lavere end det antal, fartøjsfortegnelsen viser. Dette sammen med den omstændighed, at de britiske myndigheder har taget hensyn til virkningen af ommålingen, kan forklare, at tallene for den samlede kapacitet ifølge årsrapporten ligger inden for de opstillede mål.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

d) Kumulerede fiskeriindsatsmål

>TABELPOSITION>

i 000 BT-dage og 000 kW-dage

4N2 Pelagiske trawlere: Fiskeritype F1: Nordsøsild

>TABELPOSITION>

4N2 Pelagiske trawlere: Fiskeritype F2: Pelagiske arter i de vestlige farvande

>TABELPOSITION>

4N2 Pelagiske trawlere: Fiskeritype: F3 Atlanto-skandisk sild

>TABELPOSITION>

NB: I en fodnote til målskemaet i FUP-beslutningen angives det, at målene for denne fiskeritype eventuelt kan justeres efter udviklingen i fiskeriet.

4N2 Pelagiske trawlere: Fiskeritype F4: Blåhvilling

>TABELPOSITION>

NB: I en fodnote til målskemaet i FUP-beslutningen angives det, at målene for denne fiskeritype eventuelt kan justeres efter udviklingen i fiskeriet.

4N3 Bomtrawlere: Fiskeritype F1: Fladfisk IV

>TABELPOSITION>

4N3 Bomtrawlere: Fiskeritype F2: Fladfisk VII, VI

>TABELPOSITION>

4N4 Demersale trawlere: Vod- og notfartøjer: jomfruhummer

>TABELPOSITION>

4N8 Fjernfiskeri

>TABELPOSITION>

Sverige

a) Status for fiskerflåden

>TABELPOSITION>

Tal med fed skrift angiver, at målene ikke er nået. Det bør bemærkes, at tonnagemålene ikke er blevet revideret, dvs. der er ikke taget højde for virkningerne af ommålingen til BT, og derfor er sammenligninger mellem status og de opstillede mål usikre.

Kategori 4M3 (trawlere og notfartøjer) vil sandsynligvis ligge indenfor tonnagemålene, når disse justeres for ommålingen.

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

>TABELPOSITION>

i 000 BT-dage og 000 kW-dage

d) Kumulerede fiskeriindsatsmål

>TABELPOSITION>

i 000 BT-dage og 000 kW-dage

4M4 Bundtrawlere

>TABELPOSITION>

Finland

a) Status for fiskerflåden

>TABELPOSITION>

b) Udvikling i fiskerflåden

>TABELPOSITION>

>TABELPOSITION>

c) Fiskeriindsats

Der er ikke indsendt data for fiskeriindsats.

Konklusion

I de første fire år af FUP IV blev EU-flåden reduceret med 49 983 BT og 459 866 kW, hvilket svarer til en reduktion af flådekapaciteten på omkring henholdsvis 2,5% og 5,9%. Tonnagereduktionen er sandsynligvis i virkeligheden nok større, idet der ikke er blevet taget højde for den gradvise ommåling af fiskerflåden til BT. Dette forklarer også delvis, hvorfor tonnagereduktionen i sidste års beretning om resultaterne af FUP IV ved udgangen af 1999 forventedes at blive noget større, nemlig 4%. Pr. 1 januar 2001 var EU-flåden allerede omkring 17% under de endelige tonnagemål og 12% under de endelige effektmål i FUP IV.

Årsagerne hertil er blevet drøftet grundigt i den beretning, som Kommissionen for nylig fremlagde for Rådet forud for udarbejdelsen af midtvejsrapporten om FUP IV [7]. De reduktioner, der blev aftalt i FUP IV, var så beskedne (en kapacitetsreduktion på ca. 3% i hele 5-årsperioden), at EU-flåden som helhed allerede havde nået slutmålene inden programmet begyndte. En kapacitetsreduktion på 3% i løbet af fem år ville bestemt ikke være tilstrækkeligt til at opveje stigningen i samme periode i fiskeriindsatsen som følge af tekniske fremskridt, og dette må sammenholdes med, at man fra videnskabelige hold vurderer, at EU-fiskerflåden, som den er i dag, har en overkapacitet på ca. 40%.

[7] KOM(2000) 272 endelig af 10.5.2000.

Trods de meget begrænsede reduktionsmål i FUP IV er det for mange medlemsstaters vedkommende i flere fartøjskategorier ikke lykkedes at nå de opstillede mål. Visse medlemsstater har endog øget kapaciteten væsentligt i en række kategorier, hvor de i forvejen lå uden for FUP-målene. Den omstændighed, at sådanne resultater er blevet fremlagt uden yderligere bemærkninger i denne rent faktuelle beretning, betyder ikke, at Kommissionen ser passivt til. Den er for øjeblikket ved at overveje diverse skridt over for en række medlemsstater, fordi disse medlemsstater ikke har truffet de fornødne foranstaltninger til at opfylde deres FUP-forpligtelser.